На основу члана 20. став 1. тачка 5. Закона о локалној самоуправи („Сл. гланик РС“ бр. 129/2007, 83/2014 – др закон, 101/2016 – др. закон, 47/2018 и 111/2021 – др. закон), члана 2. и 4. Закона о комуналним делатностима („Службени гласник РС“ бр. 88/2011, 104/201695/2018 и 94/2024), члана 66. и 67. Закона о добробити животиња („Службени гласник РС", бр. 41/09), члана 46. Закона о ветеринарству („Службени гласник РС", бр. 91/05, 30/10 и 93/12 и 17/19 - др. закон) члана 39. Закона о прекршајима („Службени гласник РС“ бр. 65/2016, 13/2016, 98/2016 – одлука УС, 91/2019, 91-2019 – др. закон и 112/2022 – одлука УС), члана 40. Статута општине Косјерић („Службени лист општине Косјерић“ бр. 3/19), Скупштина општине Косјерић, на седници одржаној ............................... године, донела је

**ОДЛУКУ О ДЕЛАТНОСТИ ЗООХИГИЈЕНЕ**

**НА ТЕРИТОРИЈИ ОПШТИНЕ КОСЕЈЕРИЋ**

1. **Опште одредбе**

Члан 1.

Овом одлуком уређују се начин и услови обављања комуналне делатности зоохигијене (у даљем тексту: делатност зоохигијене) на територији општине Косјерић (у даљем тексту: општине), права и обавезе корисника комуналне услуге и вршилаца ове комуналне делатности и начин вршења надзора над њеним обављањем.

Овом одлуком се, у складу са законом, уређује и организовање обављања осталих послова зоохигијенске службе.

Члан 2.

Поједини изрази употребљени у овој одлуци имају следеће значење:

1) напуштен пас јесте пас који нема дом или која се налази изван њега и лишен је бриге и неге власника, односно држаоца, и кога је он свесно напустио,

2) изгубљен пас јесте пас кога је напустио власник, односно држаоц, без његове воље, и коју он тражи,

3) прихватилиште за псе јесте посебно изграђен и уређен простор који служи за смештај напуштених и изгубљених паса и помоћ и бригу о напуштеним и изгубљеним псима,

4) власник пса јесте правно или физичко лице, односно предузетник, које има право чувања, држања, узгоја, репродукције, превоза, коришћења и продаје паса и које је одговорно за живот, заштиту здравља и добробит паса,

5) држалац пса јесте правно или физичко лице, односно предузетник, које има право, чувања, држања, узгоја, репродукције, превоза и коришћења пса, као и право продаје пса на основу писаног одобрења власника, и које је одговорно за живот, и за заштиту здравља и добробити паса,

6) површина јавне намене, у смислу одредаба ове одлуке, јесте простор одређен планским документом за уређење или изградњу објеката јавне намене или јавних површина за које је предвиђено утврђивање јавног интереса у складу са посебним законом (улице, тргови, паркови и др.),

9) дезинсекција у смислу ове одлуке је скуп мера и поступака за сузбијање инсеката, уништавање комараца, крпеља, бубашваба и других инсеката;

10) дератизација у смислу ове одлуке је сузбијање глодара (пацова и мишева) у циљу свођења њиховог броја на биолошки минимум;

11) дезинфекција у смислу ове одлуке је поступак сузбијања микроорганизама на које примењено дезинфекционо средство делује.

1. **ДЕЛАТНОСТ ЗООХИГИЈЕНЕ**

Члан 3.

Делатност зоохигијене на територији општине Косјерић може обављати јавно предузеће, привредно друштво, предузетник или други привредни субјект који је у складу са законом регистрован и лиценциран за обављање делатности зоохигијене, које испуњава услове за отпочињање обављања комуналне делатности зоохигијене утврђених у Уредби о начину и условима за отпочињање обављања комуналних делатности („Службени гласник РС'', број 13/2018 и 66/2018).

Општина Косјерић повериће КЈП „Елан“ обављање комуналне делатности зоохигијене, или поједине послове из оквира комуналне делатности зоохигијене, дефинисане овом Одлуком.

КЈП „Елан“ у складу са применом одредаба Закона о јавно-приватном партнерству може закључити уговор са вршиоцем комуналне делатности, ради вршења делатности зоохигијене.

ЈКП „Елан“ подноси захтев о потреби обављања делатности зоохигијене вршиоцу комуналнх делатности. Након евидентирања предметног захтева, вршилац комуналне делатности у сарадњи са комуналним инспектром општине Косјерић обавиће одређене делатнсти зоохигијене.

Члан 4.

Комунална делатност зоохигијене обухвата следеће:

* хватање, превоз, збрињавање и смештај напуштених и изгубљених животиња у прихватилиште;
* контрола и смањење популације изгубљених и напуштених паса и мачака;
* нешкодљиво уклањање и транспорт лешева животиња са јавних и других површина (атара) и објеката за узгој, држање, дресуру, излагање, одржавање такмичења или промет животиња до објекта за сакупљање, прераду или уништавање отпада животињског порекла на начин који не представља ризик по друге животиње, људе или животну средину;
* спровођење мера за смањење популације глодара, инсеката и штетних микроорганизама мерама дезинфекције, дезинсекције и дератизације на површинама јавне намене.

Вршилац комуналне делатности обављаће поверене послове по налогу комуналне инспекције Општинске управе општине Косјерић.

Члан 5.

Органи јединице локалне самоуправе дужни су да донесу и спроводе Програм контроле и смањења популација напуштених паса и мачака према специфичностима средине.

Члан 6.

У оквиру послова прихватилишта обављају се:

* прикупљање, превоз и збрињавање напуштених и изгубљених паса у прихватилишту, као и пружање помоћи, брига о псима и њихово смештање у прихватилиште, у складу са Законом,
* обезбеђивање услова за заштиту добробити паса у погледу простора за животиње, просторија и опреме, и
* други послови, у складу са Законом о добробити животиња ("Службени гласник Републике Србије", број 41/09) и подзаконским актима.

Члан 7.

Приликом прикупљања и превоза напуштених и изгубљених паса, са псом се мора поступати тако да се проузрокује најмањи степен бола, патње, страха и стреса за животињу складу са Законом о добробити животиња ("Службени гласник РС", број 41/2009).

Члан 8.

У прихватилиште се смештају пси:

* који су напуштени и изгубљени,
* чији је власник, односно држалац преминуо,
* које надлежни орган одузме власнику, односно држаоцу.
* Предузеће је дужно да сарађује са надлежним ветеринарским службама и организацијама за заштиту животиња, као и да редовно обавештава јавност и друге власнике прихватилишта о псима који се налазе у прихватилишту, у складу са Законом о добробити животиња.

Члан 9.

Приликом смештања паса у прихватилиште врши се тријажа и третман против екто и ендопаразита, утврђује се идентитет пса, обавештава се власник, односно држалац пса, проверава се списак тражених паса, врши се преглед од стране ветеринара, утврђује се здравствено стање пса, смештају се и разврставају пси према полу, врши се стерилизација, кастрација и обележавање, у складу са Законом о ветеринарству, уводи се у евиденцију прихватилишта и предузимају се друге мере превентивне здравствене заштите животиња.

Члан 10.

Нешкодљиво уклањање лешева домаћих и других животиња подразумева: сакупљање, превоз, сахрањивање, спаљивање или прераду на прописан начин, који не представља ризик по друге животиње, људе или животну средину.

Вршилац комуналне делатности зоохигијене је дужан, када је то потребно, да обезбеди превоз леша са места угинућа до објекта за преглед лешева или за сакупљање, прераду или уништење, као и да обезбеди дезинфекцију места угинућа, возила и опреме.

Члан 11.

По пријему обавештења о непланираном прекиду испоруке, односно по утврђивању поремећаја или прекида у пружању комуналних услуга, општинска управа дужна је да:

* одреди ред првенства и начин пружања услуга оним корисницима код којих би услед прекида, настала опасност по живот и рад грађана или рад правних и физичких лица, или би настала значајна, односно ненадокнадива штета;
* предузме мере за хитну заштиту комуналних објеката и друге имовине која је угрожена;
* утврди разлоге и евентуалну одговорност за поремећај, односно прекид вршења делатности и учињену штету.

Члан 12.

Власник, односно држалац који изгуби пса дужан је да тај губитак без одлагања, а најкасније у року од три дана од дана губитка животиње, пријави Предузећу и ветеринарској служби.

Власник односно држалац пса је дужан да:

* прописно обележи свог пса,
* обави потребну вакцинацију,
* има ограђен кућни простор за кретање пса.
* не пушта пса на јавну површину без поводца, на места где за то није одређена намена.

1. **ЗАБРАНА**

Члан 13.

Забрањено је бацати лешеве животиња у водене токове или одводе, или их остављати на путевима, отвореном простору, у шумама и јавним површинама, или на другом месту.

Власници и држаоци животиња дужни су да пријаве угинуће животиње надлежној комуналној инспекцији Општинске управе општине Косјерић.

1. **ФИНАНСИРАЊЕ ОБАВЉАЊА ДЕЛАТНОСТИ**

Члан 14.

Средства за обављање и развој делатности зоохигијене обезбеђују се из:

* буџета Општине Косјерић;
* наменских средстава других нивоа власти;
* других извора у складу са законом.

Вршилац комуналне делатности испоставља рачун КЈП „Елан“ Косјерић, у складу са Уговором.

КЈП „Елан“ фактурише Општини Косјерић трошкове обављање делатности зоохигијене за претходни месец, на основу чега општина Косјерић исте исплаћује.

Члан 15.

Трошкове збрињавања напуштеног пса у прихватилишту сноси власник, односно држалац пса, а ако је он непознат, трошкове збрињавања сноси општина Косјерић, у складу са програмом.

Члан 16

Трошкове одузимања паса у поступку принудног извршења сноси власник, односно држалац паса.

Трошкови из става 1. овог члана обухватају трошкове превоза, лечења, смештаја и исхране пса, као и друге трошкове.

Трошкови из става 2. овог члана сноси власник, односно држалац пса, под претњом принудне наплате.

Члан 17

Цене услуга из делатности зоохигијене, које вршилац делатности зоохигијене пружа власницима, односно држаоцима паса, утврђују се ценовником који доноси Надзорни одбор Предузећа вршиоца делатности зоохигијене.

На ценовник из става 1. овог члана претходну сагласност даје Општинско Веће.

1. **НАДЗОР**

Члан 18.

Надзор над спровођењем одредаба ове одлуке врши комунална инспекција Општинске управе општине Косјерић.

1. **КАЗНЕНЕ ОДРЕДБЕ**

Члан 19.

Новчаном казном у износу од 10.000,00 динараказниће се за прекршај физичко лице и одговорно лице у правном лицу ако се не придржава одредби члана 4. ове Одлуке.

Новчаном казном у износу од 50.000,00 динара казниће се за прекршај предузетник или привредно друштво ако се не придржава одредби члана 4. ове Одлуке.

Новчаном казном у износу од 100.000,00 динара казниће се за прекршај вршилац комуналне делатности зоохигијене ако се не придржава одредби члана 4. ове Одлуке.

1. **ЗАВРШНЕ ОДРЕДБЕ**

Члан 20.

Ова Одлука ступа на снагу осмог дана од дана објављивања у „Службеном листу општине Косјерић“.

Број: 003478208 2024 05371 004 003 352 395

Косјерић, ...........2024. године

СКУПШТИНА ОПШТИНЕ КОСЈЕРИЋ

ПРЕДСЕДНИК СКУПШТИНЕ ОПШТИНЕ

Татјана Коковић

О б р а з л о ж е њ е

У складу са одредбама Закона о комуналним делатностима („Службени гласник РС“ бр. 88/2011, 104/201695/2018 и 94/2024) и Закона о добробити животиња („Службени гласник РС", бр. 41/09), потребно је доношење Одлуке о делатности зоохигијене. Предметна одлука ближе уређије мере и активности у обављању делатности зоохигијене на територији општине Косјерић.

РУКОВОДИЛАЦ ОДЕЉЕЊА

За урбанизам, изградњу, инспекцијске послове,

Комунално – стамбене и имовинско – правне послове

Миломир Јовановић